**«Салауатты тамақтану мектебі» жобасы аясында «Дұрыс тамақтану туралы әңгіме» бағдарламасын іске асыру шеңберінде өткен
«Дені сау балалар планетаға көмектеседі. Біз өз бақшамызды өсіреміз!»** **республикалық** **байқауының қорытындысы**

**21.05.2024 ж.**

2024 жылдың наурыз-мамыр айлары аралығында «Салауатты тамақтану мектебі» жобасы аясында «Дені сау балалар планетаға көмектеседі. Біз өз бақшамызды өсіреміз!» республикалық байқау өткізілді. Байқау Астана қаласы әкімдігінің «Әдістемелік орталығы» МКҚК мен «Нестле-ФУД-Қазақстан» компаниясының қолдауымен өткізілді.

Байқаудың мақсаты - макулатураны жинау, өңдеуге өткізу арқылы табиғаттағы ағаштарды құтқару.

Байқауға Астана қаласының 3 мектебінің педагогтері 1-2 сынып білім алушыларымен бірге қатысты. Қатысушылар барлығы бірге 2,5 тоннаға жуық макулатура жинады.

Байқаудың нәтижесінде, макулатураны ең көп жинаған №44 орта мектеп байқаудың жеңімпазы атанды және мектеп аумағында 30 емен ағашын отырғызу мүмкіндігіне ие болды. Ал №№4, 52 мектептердің белсенді қатысушыларына мектеп аумағына өз бақшасын отырғызу үшін 10 емен ағашы табысталды және сол ағаштарды отырғызу үшін аталған мектептерде бірегей экологиялық бастама өтті.

**Жоба үйлестірушісі Р. Шаяханова**